કમાન્ડર કલ્કીનને સૌથી વધુ સમય સ્પેસસૂટમાં જ જોયા હતા. પૃથ્વી ઉપર આવીને પણ તેઓ એ જ વેશમાં હતા. અઢી ફૂટિયા દરિયામાં લેન્ડિંગ કર્યું હતું તેમણે જયારે, તેમના એરોકેટ વિમાન દ્વારા, ત્યારે પણ જાણે તે હજુ અવકાશમાં હોય તેવું લાગતું હતું. પહેલી વખત તે પૃથ્વીના હોય અને સામાન્ય માણસ જેવા હોય તેવા લાગી રહ્યા હતા. તેમના ચહેરા ઉપર આની પહેલા ક્યારેય ન જોવા મળી હોય એવી તાજગી દેખાતી હતી. ખાસ તો આ ત્રણેય શુક્ર ગ્રહના દોસ્તોને કંઇક અલભ્ય ખજાનો બતાવી રહ્યા હતા તેનો ઉત્સાહ તેમની રમતિયાળ આંખોમાં દેખાઈ રહેલો.